Mary Hunter Austin
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Mary Hunter Austin var en amerikansk forfatter. Hun er kjent for sine skildringer av den nordamerikanske urbefolkningen og livet i Vesten. Hennes første bok, The Land of Little Rain (1903), er blitt en klassisk skildring av ørkenstrøkene i vest.
Senere skrev hun romaner, blant annet Isidro (1905) og The Ford (1917), og fortellinger (blant annet Lost Borders, 1909 og The Trail Book, 1918) og gav ut folklore fra den nordamerikanske urbefolkningen, blant annet The American Rhythm (1923) og The Children Sing in the Far West (1928).Hennes mystiske livssyn og hennes mening om sivilisasjon, primitivisme og individets frihet er uttrykt i selvbiografien Earth Horizon (1932). Les mer i Store norske leksikon USAs litteratur